Blaze7451/Wiki-th-20250601 huggingface dataset:
เจ้าหญิงอันนาแห่งซัคเซิน (พ.ศ. 2379 – พ.ศ. 2402)

เจ้าหญิงอันนาแห่งซัคเซิน (พระนามเต็ม: อันนมา มารีอา มัคซีมีลีอานา สเตฟาเนีย กาโรลีน โจฮันนา ลุยซา ซาวีเรีย เนปูโมเซนา อลอยเซีย เบเนดิกตา; 4 มกราคม พ.ศ. 2379 - 10 กุมภาพันธ์ พ.ศ. 2402)  เป็นพระราชธิดาใน พระเจ้าจอห์นห่งซัคเซิน กับ  อมาลี เอากุสเทอแห่งบาวาเรีย สมเด็จพระราชินีแห่งซัคเซิน ทรงเป็นพระขนิษฐาใน พระเจ้าอัลแบร์ทแห่งซัคเซิน กับ พระเจ้าเกออร์คแห่งซัคเซิน และทรงเป็นพระปิตุจฉา (อาหญิง) ในพระเจ้าฟรีดริช เอากุสท์ที่ 3 แห่งซัคเซิน พระมหากษัตริย์รัชกาลสุดท้ายแห่งราชอาณาจักรซัคเซิน

**พระประวัติ**
เจ้าหญิงอันนา ประสูติเมื่อวันที่ 4 มกราคม พ.ศ. 2379 พระราชบิดาคือ พระเจ้าจอห์นห่งซัคเซิน พระราชมารดาคือ  อมาลี เอากุสเทอแห่งบาวาเรีย สมเด็จพระราชินีแห่งซัคเซิน เมื่อแรกประสูติ ทรงดำรงพระอิสริยยศเจ้าหญิงแห่งซัคเซิน และต่อมาทรงดำรงพระอิสริยยศ อาร์ชดัชเชสแห่งออสเตรีย เจ้าหญิงแห่งตอสคนาและเจ้าหญิงแห่งโบฮีเมีย ผ่านการเสกสมรส

**เสกสมรส**
เจ้าหญิงอันนา ทรงเสกสมรสกับ แฟร์ดีนันด์ที่ 6 แกรนด์ดยุกแห่งตอสคานา เมื่อวันที่ 24 พฤศจิกายน พ.ศ. 2399 มีพระธิดาร่วมกัน 2 พระองค์ คือ
#อาร์ชดัชเชสมารีอา อันโตเน็ตตาแห่งออสเตรีย (พ.ศ. 2401 - พ.ศ. 2426)
#อาร์ชดัชเชสไม่ทราบพระนาม สิ้นพระชนม์ในปี พ.ศ. 2402
เจ้าหญิงอันนา สิ้นพระชนม์เมื่อวันที่ 10 กุมภาพันธ์ พ.ศ. 2402 สิริพระชันษา 23 ปี พระศพของพระองค์ถูกฝังไว้ ณ ซานตา เชียร์รา นาโปลี 

**อ้างอิง**
"Anna Maria, Prinzessin von Sachsen : Genealogics". www.genealogics.org. Retrieved 2025-03-17.
*Louda, Jiřı́ (1999). Lines of succession. Leicester : Blitz Editions. p. 201. ISBN 978-1-85605-469-0.
*"Anna Maria, Prinzessin von Sachsen : Genealogics". www.genealogics.org. Retrieved 2025-03-17.
*"Johann I, King of Saxony 1854-1873 : Genealogics". www.genealogics.org. Retrieved 2025-03-17.
*"Ferdinand IV, Grand Duke of Tuscany, Archduke of Austria : Genealogics". www.genealogics.org. Retrieved 2025-03-17.
*"Habsburg 8". w.genealogy.euweb.cz. Retrieved 2025-03-17.
*http://www.royaltyguide.nl/families/fam-U-V-W/wettin/saxonyalbert4.htm
2402
หมวดหมู่:ราชวงศ์วิทเทิลส์บัค
หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:พระราชธิดาในพระมหากษัตริย์
หมวดหมู่:ราชวงศ์ออสเตรีย
หมวดหมู่:เจ้าหญิงอิตาลี
หมวดหมู่:อาร์ชดัชเชสแห่งออสเตรีย
หมวดหมู่:เจ้าหญิงออสเตรีย
หมวดหมู่:เจ้าหญิงโบฮีเมีย
หมวดหมู่:เจ้าหญิงตอสคานา
การแปลคัมภีร์ไบเบิลเป็นภาษาไทย

คัมภีร์ไบเบิลภาษาไทย (หน้าแรกของพระวรสารนักบุญยอห์น) ตีพิมพ์ ค.ศ. 1891
คัมภีร์ไบเบิลทั้งฉบับ (พันธสัญญาเดิมและพันธสัญญาใหม่ในเล่มเดียวกัน) ได้รับการตีพิมพ์เป็นภาษาไทยเป็นครั้งแรกในปี ค.ศ. 1894 และในปัจจุบันมีคัมภีร์ไบเบิลที่แปลเป็นภาษาไทยหลายฉบับแปล

**การแปลร่วมสมัย**
คัมภีร์ไบเบิลฉบับแปลภาษาไทยที่มีการตีพิมพ์ในปัจจุบัน ได้แก่ พระคริสตธรรมคัมภีร์ ฉบับมาตรฐาน (Thai Standard Version; THSV 2011), พระคริสตธรรมคัมภีร์ไทย ฉบับอมตธรรมร่วมสมัย (Thai New Contemporary Version; TNCV), พระคัมภีร์ภาษาไทย ฉบับคิงเจมส์ (Thai King James Version; TKJV), พระคริสตธรรมคัมภีร์ ฉบับแปลใหม่ (New Thai Translation Version; NTV), คัมภีร์ไบเบิล ฉบับแปลโลกใหม่ (New World Translation of the Holy Scriptures; NWT) และพระคริสตธรรมคัมภีร์ ฉบับอ่านเข้าใจง่าย (Easy-to-Read Thai Bible; ERV) พระคัมภีร์คาทอลิกซึ่งรวมการแปลคัมภีร์อธิกธรรมมีจำหน่ายที่ร้านขายหนังสือของคาทอลิกไทย

**เปรียบเทียบ**

**ประวัติการแปลคัมภีร์ไบเบิลภาษาไทย**
ความพยายามในการแปลคัมภีร์ไบเบิลเป็นภาษาไทยครั้งแรกสุดเท่าที่ทราบคือการแปลโดยเสรีของบทแรกของพระวรสารนักบุญยอห์นตั้งแต่วรรค 5 ได้รับการแปลในปี ค.ศ. 1685 โดยหลุยส์ ลาโน (Louis Laneau) แห่งคณะมิสซังต่างประเทศแห่งกรุงปารีส
ความพยายามครั้งแรกของนิกายนิกายโปรเตสแตนต์ในการแปลคัมภีร์ไบเบิลเป็นภาษาไทยคือการแปลพระวรสารนักบุญมัทธิวโดยแอนน์ ฮัดสัน (Ann Judson) คาร์ล กุตซ์ลาฟฟ์ (Karl Gützlaff) และเจค็อบ ทอมลิน (Jacob Tomlin) ซึ่งถือเป็นมิสชันนารีของนิกายโปรเตสแตนต์สองคนแรกที่อาศัยในประเทศไทย ได้แปลพระวรสาร 4 เล่มและจดหมายของนักบุญเปาโลถึงชาวโรมจากภาษาจีนเป็นภาษาไทย โดยได้รับความช่วยเหลือจากชายชาวจีนและชาวพม่าที่พูดภาษาไทยได้ทั้งคู่ จอห์น เทย์เลอร์ โจนส์ (John Taylor Jones) มิชชันนารีของ ABMU แปลพันธสัญญาใหม่จากภาษากรีกเป็นภาษาไทย คัมภีร์ไบเบิลที่แปลเป็นภาษาไทยบางส่วนได้รับการตีพิมพ์ครั้งแรกในปี ค.ศ. 1834 พันธสัญญาใหม่ฉบับแปลเป็นภาษาไทยโดยจอห์นตีพิมพ์ครั้งแรกในปี ค.ศ. 1846 การแปลพันธสัญญาเดิมเสร็จสิ้นในปี ค.ศ. 1883 และคัมภีร์ไบเบิลที่มีเนื้อหาสมบูรณ์ตามสารบบของนิกายโปรเตสแตนต์ได้รับการตีพิมพ์เป็นเล่มเดียวกันเป็นครั้งแรกในปี ค.ศ. 1894 ภายหลังคัมภีร์ไบเบิลฉบับแปลนี้ได้รับการปรับปรุงโดยสมาคมพระคริสตธรรมไทยโดยใช้ฉบับคิงเจมส์ (King James Version; KJV) เป็นต้นฉบับฐาน และตีพิมพ์ในฐานะฉบับมาตรฐานของประเทศไทยในปี ค.ศ. 1940 ต่อมามีการปรับปรุงฉบับแปลนี้โดยใช้ฉบับ Revised Standard Version (RSV) และ Authorized Standard Version (ASV) เป็นต้นฉบับฐาน และตีพิมพ์ใหม่ในปี ค.ศ. 1971 

**อ้างอิง**

**แหล่งข้อมูลอื่น**
  สมาคมพระคริสตธรรมไทย-  พระคัมภีร์ภาษาไทย ฉบับคิงเจมส์-  A Brief Survey of Thai Bible Translations by Karl Dahlfred.-  Thai Bible Translations – Peter Passchier's most comprehensive survey, inspired by Dahlfred's page.- คัมภีร์ไบเบิลฉบับแปลโลกใหม่ 
ไทย
หมวดหมู่:ศาสนาคริสต์ในประเทศไทย
หมวดหมู่:ภาษาไทย
Amyda

Amyda เป็นสกุลของตะพาบ ในวงศ์ Trionychidae ซึ่งมีสมาชิก 2 ชนิด ได้แก่- Amyda cartilaginea - ตะพาบสวน- Amyda ornata - ตะพาบเอเชียตะวันออกเฉียงใต้
โดยก่อนหน้านี้ทั้งสองชนิดถือเป็นชนิดย่อยของชนิดเดียวกันคือ Amyda cartilaginea แต่หลักฐานทางวิวัฒนาการสนับสนุนว่าทั้งสองชนิดนั้นแยกจากกัน และพบชนิดพันธุ์ที่ยังไม่ได้รับการอธิบายในเกาะบอร์เนียวด้วย
ซากดึกดำบรรพ์หน่วยอนุกรมวิธาน Amyda ' gregaria จากสมัยอีโอซีนของเขตปกครองตนเองมองโกเลียใน ซึ่งถูกจัดไว้ในสกุล Trionyx อย่างชั่วคราว
เมื่อพูดถึงพฤติกรรมการกินของ Amyda เมื่อพิจารณาถึงชนิดที่หลากหลาย จะเป็นที่รู้จักกันว่าเป็นสิ่งมีชีวิตกินทั้งพืชและสัตว์แบบฉวยโอกาส โดยอาหารของส่วนใหญ่จะประกอบด้วยพืชและปลา

**เชิงอรรถและอ้างอิง**
หมวดหมู่:วงศ์ตะพาบ
ทัวร์ ออฟ ไทยแลนด์ 2025

ทัวร์ ออฟ ไทยแลนด์ 2025 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นการแข่งขันจักรยานทางไกลจัดขึ้นระหว่างวันที่ 24 ถึง 29 มีนาคม พ.ศ. 2567 โดยเส้นทางจะผ่านเกือบทุกอำเภอของจังหวัดสระแก้ว การแข่งขันเป็นส่วนหนึ่งของยูซีไอเอเชียทัวร์ 2025 ระดับ 2.1

**ทีม**
มี 19 ทีมเข้าร่วมการแข่งขัน ประกอบด้วย 1 ทีมยูซีไอโปรทีม, 12 ทีมจากยูซีไอคอนติเนนตัลทีม และ 6 ทีมชาติ
ยูซีไอโปรทีม (UCI ProTeam) 
*ITA ทีมโซลูชันเทค–วีนี ฟันตีนี
ยูซีไอคอนติเนนตัลทีม (UCI Continental Teams) (12)
*MAS ตรังกานู ไซคลิง ทีม
*THA ไทยแลนด์ คอนติเนนตัล ไซคลิง ทีม
*CHN ไชนากลอรี–เมนเทคคอนติเนนตัล ไซคลิง ทีม
*THA รู้ใจ อินชัวรันส์
*CHN หลี่หนิงสตาร์ ไซคลิง ทีม
*AUS เซนต์จอร์จ คอนติเนนตัล ไซคลิง ทีม
*PHI เซเว่นอีเลฟเว่น คลิปป์ โรดไบก์ ฟิลิปปินส์
*KOR แอลเอ็กซ์ ไซคลิง ทีม
*CHN ฟีนิกซ์–สคอม–เหิงเสียง ไซคลิง ทีม
*THA แกรนท์ ธอร์นตัน ไซคลิง ทีม
*KOR เคเอสพีโอ โปรเฟสชันนัล
*INA นูซันตารา – บีวายซี
ทีมชาติ (6)
*THA ไทย
*UZB อุซเบกิสถาน
*INA อินโดนีเซีย
*SGP สิงคโปร์
*MAS มาเลเซีย
*VIE เวียดนาม

**เส้นทาง**

**สเตจ**

**สเตจที่ 1**
24 มีนาคม พ.ศ. 2568 – อรัญประเทศ ไป อรัญประเทศ abbr=on

**สเตจที่ 2**
25 มีนาคม พ.ศ. 2568 – อุทยานประวัติศาสตร์สด๊กก๊อกธม ไป โคคลาน abbr=on

**สเตจที่ 3**
26 มีนาคม พ.ศ. 2568 – อรัญญประเทศ ไป วังน้ำเย็น abbr=on

**สเตจที่ 4**
27 มีนาคม พ.ศ. 2568 – วังน้ำเย็น ไป อุทยานแห่งชาติปางสีดา abbr=on

**สเตจที่ 5**
28 มีนาคม พ.ศ. 2568 – อำเภอเมืองสระแก้ว ไป อำเภอเมืองสระแก้ว abbr=on

**สเตจที่ 6**
29 มีนาคม พ.ศ. 2568 – อำเภอวัฒนานคร ไป อรัญญประเทศ abbr=on

**ตารางผู้ชนะในแต่ละประเภท**

**สรุปอันดับในแต่ละประเภท**

**ผู้นำเวลารวม**

**ผู้นำคะแนนรวม**

**นักปั่นยอดเยี่ยมอาเซียน**

**เวลารวมประเภททีม**

**อ้างอิง**

**แหล่งข้อมูลอื่น**
  Tour of Thailand 2025 – Result
หมวดหมู่:ทัวร์ ออฟ ไทยแลนด์
หมวดหมู่:ยูซีไอเอเชียทัวร์
หมวดหมู่:กีฬาไทยในปี พ.ศ. 2568
หมวดหมู่:การแข่งขันกีฬาในจังหวัดสระแก้ว
เซบูพรินเซสแรบบิตส์

เซบูพรินเซสแรบบิตส์ (translit=Seibu Purinsesu Rabittsu) เป็นทีมฮอกกี้น้ำแข็งสมัครเล่นในลีกฮอกกี้น้ำแข็งหญิงญี่ปุ่นและการแข่งฮอกกี้น้ำแข็งหญิงชิงแชมป์แห่งชาติญี่ปุ่น ทีมนี้ตั้งฐานอยู่ที่นิชิโตเกียว ซึ่งเป็นเมืองในมหานครโตเกียวทางตะวันตก และแข่งที่ฮิงาชิ-ฟูชิมิไอซ์อะรีนา

**ประวัติ**
ทีมนี้ก่อตั้งขึ้นใน ค.ศ. 1974 ในชื่อโคกูโดเคกากุ (translit=Kokudo keikaku joshi aisuhokkēkurabu) ซึ่งเป็นหนึ่งในสโมสรฮอกกี้น้ำแข็งหญิงกลุ่มแรก ๆ ที่ก่อตั้งขึ้นในประเทศญี่ปุ่น โดยก่อตั้งได้ไม่ถึงหนึ่งปีหลังจากอิเซตัน ซึ่งเป็นทีมฮอกกี้น้ำแข็งหญิงทีมแรกที่ได้รับการยอมรับอย่างเป็นทางการในประเทศญี่ปุ่น โดยตลอดช่วงกลางคริสต์ทศวรรษ 1970 ทีมโคกูโดเคกากุได้เข้าร่วมการแข่งที่จัดขึ้นเองกับอิเซตันและมันไดมะโมเรียลคลับ (満大メモリアルクラブ) ซึ่งเป็นทีมหญิงอื่น ๆ ในภูมิภาคนี้เป็นประจำ
ใน ค.ศ.  1978 การแข่งฮอกกี้น้ำแข็งหญิงชิงแชมป์ประเทศอย่างไม่เป็นทางการได้รับการจัดตั้งขึ้นโดยตนเอง โดยทีมจำนวนเล็กน้อยจากฮกไกโดและมหานครโตเกียว ซึ่งทีมโคกูโดเคกากุเป็นหนึ่งในสมาชิกผู้ก่อตั้งการแข่งชิงแชมป์ที่ไม่เป็นทางการและเข้าร่วมการแข่งทุกรายการระหว่าง ค.ศ. 1978 ถึง ค.ศ. 1982 กระทั่งใน ค.ศ. 1982 สหพันธ์ฮอกกี้น้ำแข็งแห่งประเทศญี่ปุ่นได้อนุมัติให้จัดการแข่งดังกล่าวเป็นครั้งแรก และนับตั้งแต่นั้นเป็นต้นมา ก็ได้มีการจัดการแข่งดังกล่าวขึ้นในฐานะการแข่งฮอกกี้น้ำแข็งหญิงชิงแชมป์แห่งชาติญี่ปุ่นอย่างเป็นทางการ
ในช่วงสามทศวรรษถัดมา การแข่งชิงแชมป์แห่งชาติญี่ปุ่นถือเป็นการแข่งฮอกกี้น้ำแข็งหญิงระดับสูงเพียงรายการเดียวในประเทศญี่ปุ่น โดยในทางปฏิบัติ นั่นหมายความว่าทีมโคกูโดเคกากุได้ลงแข่งเพียงสามหรือสี่เกมที่ทำสถิติตลอดการแข่งสามวันในแต่ละฤดูกาล และโดยทั่วไปจะลงแข่งรวมกันน้อยกว่าสิบเกมต่อฤดูกาล รวมถึงเกมกระชับมิตรที่จัดระหว่างทีมชิงแชมป์แห่งชาติญี่ปุ่นอื่น ๆ หรือกับทีมนอกประเทศญี่ปุ่น ซึ่งทีมนี้ได้รับตำแหน่งแชมป์ญี่ปุ่นเป็นครั้งแรกในการแข่งชิงแชมป์แห่งชาติญี่ปุ่นครั้งที่สามเมื่อ ค.ศ. 1984 และเป็นผู้ท้าชิงตำแหน่งตลอดช่วงคริสต์ทศวรรษ 1980 และต้นคริสต์ทศวรรษ 1990 โดยคว้าแชมป์ไปได้หกสมัยระหว่าง ค.ศ. 1984 ถึง ค.ศ. 1993
ครั้นใน ค.ศ. 1993 ทีมนี้ได้เปลี่ยนชื่อเป็นสโมสรฮอกกี้น้ำแข็งโคกูโดเลดีส์ (コクドレディースアイスホッケークラブ) การเปลี่ยนชื่อโดยไม่ได้ตั้งใจถือเป็นจุดเริ่มต้นของการร้างชัยชนะที่ยาวนานในการแข่งชิงแชมป์แห่งชาติญี่ปุ่นเป็นเวลา 15 ปี ซึ่งดำเนินต่อไปเรื่อย ๆ จนกระทั่งมีการเปลี่ยนชื่อเป็นครั้งที่สองใน ค.ศ. 2006
ทีมโคกูโดเลดีส์ได้รับการเปลี่ยนชื่อเป็นเซบูพรินเซสแรบบิตส์ใน ค.ศ. 2006 เมื่อเซบูกรุปกลายเป็นผู้สนับสนุนหลักของทีม โดยชื่อใหม่นี้ได้รับการดัดแปลงในฐานะชื่อทีมหญิงคู่กันกับเซบูพรินซ์แรบบิตส์ ซึ่งเป็นทีมในเอเชียลีกไอซ์ฮอกกี้ที่ก่อตั้งขึ้นใน ค.ศ. 1972 โดยตั้งชื่อตามเซบูกรุปและบริษัทถือหุ้นหลักของเซบูกรุป ซึ่งก็คือโรงแรมพรินซ์

**อ้างอิง**

**แหล่งข้อมูลอื่น**
 seibu_icehockey- seibuprincessrabbits- seibuprincessrabbits- c=UCspuXAoziTq-9OxtH9GwY2A

หมวดหมู่:ฮอกกี้น้ำแข็งหญิงในประเทศญี่ปุ่น
หมวดหมู่:ทีมฮอกกี้น้ำแข็งในประเทศญี่ปุ่น
ตะพาบคอย่น

ตะพาบคอย่น (wattle-necked softshell turtle, Steindachner's soft-shelled turtle; ชื่อวิทยาศาสตร์: Palea steindachneri) เป็นชนิดใกล้สูญพันธุ์ของตะพาบเอเชีย ในวงศ์ Trionychidae ชนิดนี้เป็นชนิดเดียวของสกุล Palea

**ลักษณะ**
P. steindachneri แสดงออกถึงความแตกต่างทางเพศ โดยเพศเมียของตะพาบน้ำจืดชนิดนี้มีความยาวกระดองหลังแนวตรงยาวได้ถึง 44.5 ซม. (17.5 นิ้ว) ในขณะที่เพศผู้ยาวได้เพียง 36 ซม. (14 นิ้ว) แต่ เพศผู้จะมีหางที่ยาวกว่าเพศเมีย
ไฟล์:Palea_steindachneri_181507388.jpg|left|thumb| ในฮ่องกง

**ศัพทมูลวิทยา**
ชื่อเฉพาะ steindachneri ตั้งขึ้นเพื่อเป็นเกียรติแก่นักวิทยาสัตว์เลื้อยคลานและสัตว์สะเทินน้ำสะเทินบกชาวออสเตรีย Franz Steindachner

**ขอบเขตทางภูมิศาสตร์**
P. steindachneri มีถิ่นกำเนิดในทางตะวันออกเฉียงใต้ประเทศจีน (มณฑลกวางตุ้ง เขตปกครองตนเองกว่างซีจ้วง มณฑลกุ้ยโจว มณฑลไหหลำ และมณฑลยูนนาน) ประเทศลาว และประเทศเวียดนาม แต่ได้รับการนำเข้าไปยังรัฐฮาวายและประเทศมอริเชียสอีกด้วย

**ภัยคุกคาม**
P. steindachneri กำลังใกล้สูญพันธุ์จากการบุกรุกเข้าไปล่าสัตว์เพื่อบริโภคของมนุษย์ แม้ว่าแรงกดดันต่อประชากรตะพาบป่าจะยังคงมีต่อไป แต่ก็มีตะพาบจำนวนหลายพันตัวที่ถูกฟักออกมาและเลี้ยงในฟาร์มเต่าในประเทศจีนและประเทศเวียดนามทุกปีเพื่อใช้เป็นอาหารและแพทย์แผนโบราณ

**เชิงอรรถและอ้างอิง**

**อ่านเพิ่มเติม**
 Meylan PA (1987). "The Phylogenetic Relationships of Soft-shelled Turtles (Family Trionychidae)". Bull. American Mus. Nat. Hist. 186 (1): 1-100. (Palea, new genus, p. 94).- Siebenrock F (1906). "Zur Kenntnis der Schildkrötenfauna der Insel Hainan ". Zoologischer Anzeiger 30: 578-586. (Trionyx steindachneri, new species, pp. 579–581). (ในภาษาเยอรมนี).
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:วงศ์ย่อยตะพาบ
Cyclanorbis

Cyclanorbis เป็นสกุลของตะพาบในวงศ์ Trionychidae สกุลนี้เป็นสิ่งมีชีวิตเฉพาะถิ่นในทวีปแอฟริกา

**ลักษณะ**
ในสกุล Cyclanorbis กระดองท้องจะมีแผ่นผิวหนังซึ่งสามารถซ่อนขาหลังไว้ข้างใต้ได้

**ชนิด**
สกุล Cyclanorbis มีชนิดที่มีอยู่ดังต่อไปนี้- ตะพาบนูเบีย – Cyclanorbis elegans Small|(Gray, 1869)- ตะพาบเซเนกัล – Cyclanorbis senegalensis Small|(A.M.C. Duméril & Bibron, 1835)
พบชนิดที่สูญพันธุ์ไปแล้วชนิดหนึ่งจากซาก ฟอสซิล Cyclanorbis turkanensis Small|Meylan et al. 1990 จากสมัยไพลโอซีนของประเทศเคนยา
หมายเหตุ : ผู้ตั้งชื่อทวินามในวงเล็บบ่งชี้ว่าชนิดนี้ได้รับการอธิบายไว้ในสกุลอื่นที่ไม่ใช่ Cyclanorbis ในตอนแรก

**เชิงอรรถและอ้างอิง**

**บรรณานุกรม**
 archive-date=2012-01-31- access-date=2010-12-29

**อ่านเพิ่มเติม**
 Gray JE (1854). "Description of a New Genus and some New Species of Tortoises". Proceedings of the Zoological Society of London 1852: 133–135. (Cyclanorbis, new genus, p. 135).
หมวดหมู่:วงศ์ย่อยตะพาบ
Cycloderma

Cycloderma เป็นสกุลของตะพาบ ในวงศ์ย่อย Cyclanorbinae ของวงศ์ Trionychidae สกุลนี้มีเป็นสิ่งมีชีวิตเฉพาะถิ่นในทวีปแอฟริกา

**ชนิด**
สกุล Cycloderma มีชนิดที่ยังมีชีวิตอยู่ดังต่อไปนี้- ตะพาบออบรี – Cycloderma aubryi Small|(A.H.A. Duméril, 1856)- ตะพาบแซมเบซี – Cycloderma frenatum Small|W. Peters, 1854
มีการค้นพบฟอสซิลที่สูญพันธุ์ไปแล้ว 2 ชนิด ได้แก่ Cycloderma victoriae Small|Andrews, 1914 จากต้นสมัยไมโอซีนของประเทศเคนยา และ Cycloderma debroinae Small|Meylan et al., 1990 จากปลายสมัยไมโอซีนถึงสมัยไพลโอซีนของประเทศเคนยา
หมายเหตุ : ผู้ตั้งชื่อทวินามในวงเล็บบ่งชี้ว่าชนิดนี้ได้รับการอธิบายไว้ครั้งแรกในสกุลอื่นที่ไม่ใช่ Cycloderma

**เชิงอรรถและอ้างอิง**

**บรรณานุกรม**
 archive-date=2012-01-31- access-date=2010-12-29

**อ่านเพิ่มเติม**
 Peters W (1854). "Übersicht der auf seiner Reise nach Mossambique beobachteten Schilkröten ". Bericht über die zur Bekanntmachung geeigneten Verhandlung der Königlich Preussische Akademie der Wissenschaften zu Berlin 1854: 215-216. (Cycloderma, new genus, p. 216). (ในภาษาเยอรมนีและละติน).
หมวดหมู่:วงศ์ย่อยตะพาบ
ตะพาบไต้หวันเล็ก

ตะพาบไต้หวันเล็ก (lesser Chinese softshell turtle; ชื่อวิทยาศาสตร์: Pelodiscus parviformis) เป็นเต่าชนิดหนึ่งในวงศ์ Trionychidae เป็นสิ่งมีชีวิตเฉพาะถิ่นของประเทศจีน ซึ่งมีถิ่นอาศัยเพียงเล็กน้อยในเขตปกครองตนเองกว่างซีจ้วงและมณฑลหูหนาน ปัจจุบันประชากรของชนิดนี้ในประเทศเวียดนามและมณฑลไหหลำ ถือเป็นชนิดที่แยกจากกัน คือ ตะพาบลายจุด (P. variegatus)
นักวิจัยมีข้อถกเถียงกันว่า P. parviformis เป็นชนิดที่ถูกต้องหรือไม่ Yang et al. (2011) ถือว่ามันเป็นชนิดที่ถูกต้อง ฐานข้อมูลสัตว์เลื้อยคลาน แสดงความเห็นว่าเนื่องจากขาดการวินิจฉัยที่แก้ไขในการศึกษานี้ สถานะชนิดนี้จึงยังไม่ชัดเจน
มีการเสนอให้พิจารณาชนิดนี้ว่าอยู่ในข่ายใกล้สูญพันธุ์ขั้นวิกฤตในบัญชีแดงไอยูเอ็น เนื่องจากมีขอบเขตจำกัดและถูกนำไปใช้ประโยชน์อย่างหนัก

**เชิงอรรถและอ้างอิง**
หมวดหมู่:ตะพาบจีน
หมวดหมู่:โซโลเลเวลลิง

หมวดหมู่:การ์ตูนเกาหลีใต้
หมวดหมู่:แฟรนไชส์การ์ตูนญี่ปุ่น
หมวดหมู่:อนิเมะที่สร้างจากมันฮวา
หมวดหมู่:เอ-1 พิกเจอร์ส
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
ตะพาบหูหนาน

ตะพาบหูหนาน (Hunan softshell turtle; ชื่อวิทยาศาสตร์: Pelodiscus axenaria) เป็นชนิดของเต่า ในวงศ์ Trionychidae หรือวงศ์ตะพาบ เป็นสิ่งมีชีวิตเฉพาะถิ่นในประเทศจีน โดยปรากฏในมณฑลหูหนาน มณฑลกวางตุ้ง เขตปกครองตนเองกว่างซีจ้วง และมณฑลเจียงซี และพบในอำเภอเถาหยวน อำเภอผิงเจียง อำเภอหรู่เชิ่ง เขตหลิงหลิง และจังหวัดเซ่าหยาง (Taoyuan Pingjiang Rucheng Lingling และ Shaoyang counties ตามลำดับ) ของมณฑลหูหนาน (Zhou, Zhang & Fang, 1991)
ความหมายของคำว่า axenaria ไม่ทราบแน่ชัด Gong et al. (2022) เสนอว่าอาจเป็นการสะกดผิดของคำว่า arenaria ซึ่งแปลว่า "ทราย" ในภาษาละติน

**เชิงอรรถและอ้างอิง**
บรรณานุกรม- access-date=2010-12-15
หมวดหมู่:ตะพาบจีน
หมวดหมู่:ถนนนักสู้ สู่ทีมเบสบอล

หมวดหมู่:แฟรนไชส์การ์ตูนญี่ปุ่น
หมวดหมู่:อนิเมะและมังงะเกี่ยวกับเบสบอล‎
หมวดหมู่:สตูดิโอฮิบาริ
หมวดหมู่:ซีเบก
หมวดหมู่:ผลงานอนิเมะของโอแอลเอ็ม
หมวดหมู่:รายการโทรทัศน์ของเอ็นเอชเค
ตะพาบอามูร์

ตะพาบอามูร์ หรือ ตะพาบไต้หวันเหนือ (Amur softshell turtle, Northern Chinese softshell turtle; ชื่อวิทยาศาสตร์: Pelodiscus maackii) เป็นชนิดของเต่า ในวงศ์ Trionychidae ซึ่งเป็นชนิดพื้นถิ่นในทวีปเอเชีย

**ขอบเขตทางภูมิศาสตร์**
Pelodiscus maackii พบได้ในรัสเซียตะวันออกไกล จีนตะวันออกเฉียงเหนือ ประเทศเกาหลี และประเทศญี่ปุ่น เป็นไปได้ว่าประชากรที่ประเทศญี่ปุ่นเป็นผลมาจากการนำเข้ามาของมนุษย์ในสมัยโบราณ

**การเพาะพันธุ์**
โดยเฉพาะในประเทศจีน การเพาะพันธุ์ตะพาบไต้หวัน ซึ่งเป็นสัตว์ที่ใกล้ชิดนั้นเกิดขึ้นมาเป็นเวลา 2,400 กว่าปีแล้ว และการผลิตได้เพิ่มขึ้นมา เป็น 340,000 ตัวต่อปี เนื่องมาจากความต้องการที่เพิ่มขึ้น

**คำอธิบาย**
เป็นสัตว์น้ำ และอาจมีกระดองแนวตรงยาวได้ถึง 32 เซนติเมตร (1.1 ฟุต)

**ศัพทมูลวิทยา**
ชื่อเฉพาะ maackii ตั้งขึ้นเพื่อเป็นเกียรติแก่นักธรรมชาติวิทยาชาวรัสเซีย Richard Maack

**เชิงอรรถและอ้างอิง**

**อ่านเพิ่มเติม**
Brandt JF (1857). "Observationes quaedam ad generis Trionychum species duas novas spectantes ". Bulletin de la Classe Physico-Mathématique de l'Académie Impériale des Sciences de Saint-Pétersbourg 16: 110–111. (Trionyx maackii, new species). (ในภาษาละติน).
*Stejneger L (1907). Herpetology of Japan and Adjacent Territory. Smithsonian Institution, United States National Museum Bulletin 58. Washington, District of Columbia: Government Printing Office. xx + 577 pp. (Amyda maackii, p. 529).
หมวดหมู่:ตะพาบจีน
ตะพาบลายจุด

ตะพาบลายจุด (spotted softshell turtle; ชื่อวิทยาศาสตร์: Pelodiscus variegatus) เป็นชนิดของเต่า ในวงศ์ Trionychidae พบในแถบอินโดจีน ซึ่งส่วนใหญ่จำกัดอยู่เฉพาะในประเทศเวียดนาม ประชากรแยกเดี่ยวของสกุล Pelodiscus ถูกค้นพบในเกาะไหหลำ ซึ่งบางส่วนเป็นตะพาบลายจุด นอกเหนือจากความแตกต่างทางพันธุกรรมแล้ว ยังสามารถแยกแยะชนิดนี้จาก Pelodiscus ชนิดอื่น ๆ ได้ง่ายที่สุดโดยสังเกตจากจุดด่างขนาดใหญ่บนกระดองท้อง ซึ่งเป็นที่มาของชื่อชนิดด้วย เนื่องจากมีขอบเขตทางภูมิศาสตร์ที่จำกัดและมีการนำไปใช้ประโยชน์ในระดับที่สูงมาก จึงมีการเสนอให้จัดประเภทสัตว์ชนิดนี้เป็นชนิดใกล้สูญพันธุ์ขั้นวิกฤต ภายใต้บัญชีแดงของไอยูซีเอ็น
File:Pelodiscus variegatus 263229.jpg
File:Pelodiscus variegatus (10.3897-zookeys.824.31376) Figure 3.jpg
File:Pelodiscus variegatus (10.3897-zookeys.824.31376) Figure 4.jpg

**เชิงอรรถและอ้างอิง**

**แหล่งข้อมูลอื่น**
 work=Mongabay
หมวดหมู่:ตะพาบจีน
สราวุฒิ สิริรณชัย

สิบโท สราวุฒิ สิริรณชัย วุฒิ เกิดเมื่อวันที่ 8 พฤศจิกายน พ.ศ. 2535 เป็นนักจักรยานประเภทถนนชาวไทย ซึ่งปัจจุบันลงแข่งให้กับไทยแลนด์ คอนติเนนตัล ไซคลิง ทีม
ในปี พ.ศ. 2562 สราวุฒิได้เข้าร่วมแข่งขันกีฬาซีเกมส์ 2019 ที่ประเทศฟิลิปปินส์ เขาได้รับรางวัลเหรียญทองในประเภทโรดเรซบุคคลชายที่เวลา 3.21.11 ชั่วโมง พร้อมทั้งคว้าเหรียญทองประเภทโรดเรซทีมชาย และยังได้เหรียญทองประเภทไทม์ไทรอัลทีมชาย ที่ระยะทาง 82.4 กม. ร่วมกับธุรกิจ บุญรัตนธนากร นวุติ ลี้พงษ์อยู่และพีระพล ชาวเชียงขวาง

**เกียรติประวัติ**
2554 
 ซีเกมส์
:อันดับที่ 1 15px ไทม์ไทรอัลทีม
:อันดับที่ 2 15px โรดเรซทีม
2556
 ซีเกมส์
:อันดับที่ 2 15px ไทม์ไทรอัลทีม
:อันดับที่ 6 โรดเรซ
2561
 คะแนนรวมอันดับ 6 ทัวร์ ออฟ ไทยแลนด์
 คะแนนรวมอันดับ 9 ทัวร์ออฟอินโดนีเซีย
2562
 ซีเกมส์
:อันดับที่ 1 15px โรดเรซ
:อันดับที่ 1 15px โรดเรซทีม
:อันดับที่ 1 15px ไทม์ไทรอัลทีม
 อันดับที่ 1 สเตจ 5 ทัวร์ ออฟ ไทยแลนด์
 คะแนนรวมอันดับ 7 ทัวร์เดอโคเรีย
2563
 จักรยานประเภทถนนชิงแชมป์ประเทศไทย
:อันดับที่ 1 20px ไทม์ไทรอัล
:อันดับที่ 7 โรดเรซ
 คะแนนรวมอันดับ 2 ทัวร์ ออฟ ไทยแลนด์
:อันดับที่ 1 20px ผู้นำเวลารวม
:อันดับที่ 1 20px เจ้าภูเขา
:อันดับที่ 1 สเตจ 3 และ สเตจ 4
2564
 จักรยานประเภทถนนชิงแชมป์ประเทศไทย
:อันดับที่ 1 20px โรดเรซ
:อันดับที่ 2 ไทม์ไทรอัล
 คะแนนรวมอันดับ 3 ทัวร์ ออฟ ไทยแลนด์
:อันดับที่ 1 สเตจ 3
2565
 จักรยานประเภทถนนชิงแชมป์ประเทศไทย
:อันดับที่ 2 โรดเรซ
:อันดับที่ 5 ไทม์ไทรอัล
 ซีเกมส์
:อันดับที่ 2 15px ไคทีเรียม
:อันดับที่ 6 โรดเรซ
 คะแนนรวมอันดับ 6 ทัวร์ออฟอิหร่าน 
2566
 ทัวร์ ออฟ ไทยแลนด์
:อันดับที่ 1 สเตจ 6
 จักรยานประเภทถนนชิงแชมป์ประเทศไทย
:อันดับที่ 2 โรดเรซ
:อันดับที่ 2 ไทม์ไทรอัล
2567
 จักรยานประเภทถนนชิงแชมป์ประเทศไทย
:อันดับที่ 3 โรดเรซ
:อันดับที่ 4 ไทม์ไทรอัล
 คะแนนรวมอันดับ 2 ทัวร์ ออฟ ไทยแลนด์
 คะแนนรวมอันดับ 1 ทัวร์ ออฟ ล้านนา
:อันดับที่ 2 สเตจ 1
:อันดับที่ 4 สเตจ 2
:อันดับที่ 2 สเตจ 3 และ สเตจ 4
:อันดับที่ 4 สเตจ 5
:อันดับที่ 1 สเตจ 6
:อันดับที่ 2 สเตจ 7 และ สเตจ 8
2568
 จักรยานประเภทถนนชิงแชมป์ประเทศไทย
:อันดับที่ 1 โรดเรซ
:อันดับที่ 6 ไทม์ไทรอัล

**อ้างอิง**

**แหล่งข้อมูลอื่น**
sarawut-sirironnachai
หมวดหมู่:นักจักรยานชาวไทย
หมวดหมู่:นักกีฬาทีมชาติไทย
หมวดหมู่:ทหารบกชาวไทย
หมวดหมู่:นักกีฬาจากจังหวัดราชบุรี
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
มันสเตอร์

มันสเตอร์ (an Mhumhain;  หรือ Cúige Mumhan  , Munster) เป็นหนึ่งในสี่จังหวัดของไอร์แลนด์ ตั้งอยู่ทางใต้ของเกาะ ในช่วงต้นของไอร์แลนด์ ราชอาณาจักรมันสเตอร์ เป็นหนึ่งในราชอาณาจักรของแกลิกไอร์แลนด์ที่ปกครองโดย "กษัตริย์แห่งกษัตริย์ผู้ครองอำนาจ" (rí ruirech) หลังจากชาวนอร์มันได้รุกรานไอร์แลนด์ อาณาจักรโบราณนี้ได้จัดตั้งเป็นมณฑล เพื่อวัตถุประสงค์ในการบริหารและตุลาการ 

**อ้างอิง**
หมวดหมู่:จังหวัดในไอร์แลนด์
โบอิง เอฟ-47

โบอิง เอฟ-47 เป็นเครื่องบินขับไล่ครองอากาศยุคที่หก รุ่นใหม่ที่พัฒนาโดยโบอิง สำหรับกองทัพอากาศสหรัฐ (USAF) ภายใต้โครงการการครองอากาศยุคถัดไป (NGAD) โดยคาดว่าจะเป็นรุ่นที่สืบทอดของล็อกฮีดมาร์ติน เอฟ-22 เจ้าหน้าที่กองทัพอากาศสหรัฐระบุว่ามีการทดสอบเครื่องต้นแบบตั้งแต่ ค.ศ. 2020 และตั้งเป้าประจำการภายในสิ้นทศวรรษนี้ ซึ่งจะทำให้เครื่องบินรุ่นนี้เป็นเครื่องบินขับไล่ยุคที่หกรุ่นแรกของสหรัฐ

**อ้างอิง**
อเอฟ-47
หมวดหมู่:อากาศยานทางการทหารไร้คนขับของสหรัฐ
เวสต์ยอร์กเชอร์

เวสต์ยอร์กเชอร์ (West Yorkshire) เป็นเทศมณฑลมหานครและเทศมณฑลทางพิธีการ ในยอร์กเชอร์และฮัมเบอร์ของอังกฤษ อาณาเขตติดกับนอร์ทยอร์กเชอร์ ทางทิศเหนือและทิศตะวันออก ติดกับเซาท์ยอร์กเชอร์และดาร์บิเชอร์ ทางทิศใต้ ติดกับเกรเทอร์แมนเชสเตอร์ ทางทิศตะวันตกเฉียงใต้ และติดกับแลงคาเชอร์ ทางทิศตะวันตก มีเมืองลีดส์เป็นเมืองที่ใหญ่ที่สุด

**อ้างอิง**
หมวดหมู่:เทศมณฑลเวสต์ยอร์กเชอร์
แฟรม2

แฟรม2 เป็นภารกิจการบินอวกาศมนุษย์เชิงพาณิชย์ที่วางแผนไว้ ดำเนินการโดยสเปซเอ็กซ์ โดยใช้ยานครูว์ดรากอน ในนามของนักธุรกิจชุน หวัง ระหว่างภารกิจนี้ หวังและลูกเรือพลเรือนทั้งหมด ได้แก่ ยานนีค มิกเคลเซน, เอริก ฟิลิปส์ และ ราเบีย ร็อกเกอ จะถูกส่งขึ้นสู่วงโคจรขั้วโลก ซึ่งถือเป็นครั้งแรกสำหรับภารกิจการบินอวกาศมนุษย์ ในระหว่างภารกิจ 3–5 วัน ลูกเรือจะดำเนินการวิจัยทางวิทยาศาสตร์

**ลูกเรือ**
ลูกเรือของภารกิจ Fram2 ได้รับการประกาศในเดือนสิงหาคม ค.ศ. 2024
หมายเหตุ

**อ้างอิง**

**แหล่งข้อมูลอื่น**
  เว็บไซต์ทางการ
Neosuchia

Neosuchia เป็นเคลดใน Mesoeucrocodylia ที่รวมอันดับจระเข้สมัยใหม่แบบขยายและฟอสซิลญาติใกล้ชิดที่สุดทั้งหมด เคลดนี้ถูกกำหนดให้เป็นเคลดที่ครอบคลุมมากที่สุดที่รวม crocodylomorphs ทุกกลุ่มที่ใกล้ชิดกับ Crocodylus niloticus (จระเข้แม่น้ำไนล์) มากกว่า Notosuchus terrestris สมาชิก Neosuchia โดยทั่วไปมีรูปร่างคล้ายจระเข้ที่ปรับตัวให้เข้ากับสิ่งมีชีวิตในน้ำจืดได้ ซึ่งแตกต่างจากกลุ่ม crocodylomorph ที่เป็นจระเข้ที่อาศัยอยู่บนบก neosuchian ชนิดแรกสุดได้รับการเสนอแนะเป็น Calsoyasuchus ในยุคจูแรสซิกตอนต้น ซึ่งมีชีวิตอยู่ในช่วงขั้น Sinemurian ถึง Pliensbachian ในอเมริกาเหนือ มักมักได้รับการระบุเข้าเป็นสมาชิกของ Goniopholididae แม้ว่าเรื่องนี้จะเป็นที่ถกเถียงกัน และหน่วยอนุกรมวิธานอาจอยู่นอก Neosuchia ซึ่งจัดให้เป็นบันทึกแรกสุดของกลุ่มอยู่ในยุคจูแรสซิกตอนกลาง

**คุณลักษณะ**
ภาพจำลองของ สยามโมซูคัส สมาชิกใน Goniopholididae|left
สมาชิก Neosuchia มีกะโหลกศีรษะที่มีรูปร่างหลายแบบ กลุ่มต่าง ๆ หลายกลุ่มมีวิวัฒนาการเบนเข้าเป็นกะโหลกศีรษะคล้ายจระเข้ที่มีรูปร่างยาว ทำให้การกำหนดความสัมพันธ์เชิงวิวัฒนาการของกลุ่มสิ่งมีชีวิตเหล่านี้เป็นเรื่องที่ยุ่งยาก

**วิวัฒนาการชาติพันธุ์**
ด้านล่างคือตารางวิวัฒนาการชาติพันธุ์แสดงความสัมพันธ์ด้านวิวัฒนาการชาติพันธุ์ของ Neosuchia จาก Buscalioni et al., 2011:
ใน ค.ศ. 2012 Mario Bronzati, Felipe Chinaglia Montefeltro และ Max C. Langer นักบรรพชีวินวิทยา ดำเนินการวิเคราะห์วิวัฒนาการชาติพันธุ์เชิงกว้างเพื่อสร้าง supertree ของ Crocodyliformes ซึ่งรวม 184 ชนิด ด้านล่างคือต้นไม้ตามการวิเคราะห์นี้:

**อ้างอิง**

**แหล่งข้อมูลอื่น**
  Neosuchia ใน Paleobiology Database
แอคตัส

Kabushiki gaisha Akutasu Actas Inc. เป็นสตูดิโอแอนิเมชันสัญชาติญี่ปุ่นที่ก่อตั้งในปี พ.ศ. 2541 ปัจจุบันเป็นบริษัทในเครือของบันไดนัมโกะฟิล์มเวิร์กส ซึ่งก็เป็นบริษัทในเครือของบันไดนัมโกะโฮลดิ้งส์ เช่นกัน

**ประวัติของบริษัท**
แอคตัส ก่อตั้งเมื่อวันที่ 6 กรกฎาคม พ.ศ. 2541 โดย ฮิโระชิ คาโตะ และ จูทาโร่ โอบะ ซึ่งเคยทำงานที่ทัตสึโนโกะโปรดักชันและอาชิโปรดักชันมาก่อน 
หลังจากการเสียชีวิตของ คาโตะ ในปี พ.ศ. 2552 ชุนเป มารูยามะ ได้รับการแต่งตั้งให้เป็นประธานบริษัทคนใหม่ สตูดิโอนี้ยังมีสตูดิโอแอนิเมชันย่อยชื่อ คาราคุ แต่แอคตัสได้นำสตูดิโอนี้มารวมกับบริษัทหลักในเดือนกรกฎาคม พ.ศ. 2560
ในเดือนกันยายน พ.ศ. 2560 บันไดวิชวล ได้ประกาศว่าได้เข้าซื้อกิจการ แอคตัส แล้ว 
ในเดือนสิงหาคม พ.ศ. 2566 มีการประกาศว่าอดีตประธานและผู้ผลิตแอนิเมชัน ชุนเป มารุยามะ เสียชีวิตแล้ว 

**ผลงาน**

**ซีรีส์โทรทัศน์**
 2542–2543: โกซอนจิ! เก็กโคะคาเมนคุง- 2543–2544: ชินเมกามิเทนเซย์ เดวิลชิลเดรน- 2545–2546: ทรานส์ฟอร์เมอร์ส: อาร์มาดา- 2545–2546: ชินเมกามิเทนเซย์: D-Children – แสงสว่างและความมืด- 2546–2547: พลัสเตอร์เวิลล์ (ร่วมกับ เบรนส์เบส )- 2546–2547: เจ้าหญิงเงือกน้อย (มังงะ) (ร่วมกับ ซินเนอร์จีเอสพี )- 2547: เจ้าหญิงเงือกน้อย (มังงะ) (ร่วมกับ ซินเนอร์จีเอสพี )- 2547: ทรานส์ฟอร์เมอร์ส:: เอ็นเนอร์จอน (ร่วมกับ สตูดิโอเอแคท )- 2548: Ginban Kaleidoscope แอนิเมชั่นโดย คาราคุ- 2549: Tactical Roar- 2549: พลังลับ เหนือมนุษย์ (ร่วมกับ บีมีเดีย)- 2550: ยอดมนุษย์คอมพิวเตอร์- 2550: โมเอตัน- 2550-2551: โมริ โนะ เซนชิ โบโนลอน- 2555–2556: สาวปิ๊ง! ซิ่งแทงค์- 2556: ดา คาโปะ III ; เครดิตเป็น Kazami Gakuen Kōshiki Dōga-bu- 2559: Regalia The Three Sacred Stars- 2559–2560: Long Riders!- 2560: Princess Principal (กับ 3Hz )- 2566: ห้องเรียนวีรชน- 2567: ตำนานดาบและคทาแห่งวิสตอเรีย (ร่วมกับ บันไดนัมโกะพิคเจอร์ส )

**ออริจินัลวิดีโอแอนิเมชัน**

**ภาพยนตร์**
 2545: เอ็กซ์ ไดรฟ์เวอร์ แข่งระเบิดเมือง: เดอะมูฟวี่- 2553: Kowarekake no Orgel- 2558: Girls und Panzer der Film- 2560–ปัจจุบัน: Girls und Panzer das Finale- 2564–ปัจจุบัน: พรินเซสพรินซิเพิล: คราวน์แฮนด์เลอร์- 2569-กำหนดการ: Girls und Panzer: It's More Love Love Operation! (ร่วมกับ พีเอเวิกส์ )

**อ้างอิง**

**แหล่งข้อมูลอื่น**
  ja- Actas
หมวดหมู่:แอคตัส
หมวดหมู่:บริษัทด้านสื่อที่ก่อตั้งในปี พ.ศ. 2541
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:CS1 แหล่งที่มาภาษาญี่ปุ่น (ja)
หมวดหมู่:CS1 ใช้อักษรภาษาญี่ปุ่น (ja)
หมวดหมู่:บทความที่มีข้อความภาษาญี่ปุ่น
อาลิซิอา เอ็สเตเบ แอต

อาลิซิอา เอ็สเตเบ แอต (Alicia Esteve Head, əˈlisiə əsˈteβə hɛt; เกิดวันที่ 31 กรกฎาคม ค.ศ. 1973) เป็นนักธุรกิจหญิงชาวสเปนที่อ้างเป็นผู้รอดชีวิตการโจมตีเวิลด์เทรดเซ็นเตอร์เมื่อวันที่ 11 กันยายน ค.ศ. 2001 ภายใต้ชื่อ ทาเนีย เฮด (Tania Head) เธอเข้าร่วมกลุ่มสนับสนุนเครือข่ายของผู้รอดชีวิตเวิลด์เทรดเซ็นเตอร์ (World Trade Center Survivors' Network) ภายหลังกลายเป็นประธานกลุ่ม ชื่อของเธอได้รับการกล่าวถึงเป็นประจำในรายงานข่าวขอสื่อเกี่ยวกับการโจมตี ใน ค.ศ. 2007 มีการเปิดเผยว่าเรื่องราวของแอดเป็นเรื่องหลอกลวง โดยเธอไม่ได้อยู่ที่นครนิวยอร์กเมื่อวันที่ 11 กันยายน ค.ศ. 2001 แต่ในความเป็นจริงเธอกำลังเข้าเรียนในบาร์เซโลนา


**ภูมิหลัง**
อาลิซิอา เอ็สเตเบ แอตเกิดในวันที่ 31 กรกฎาคม ค.ศ. 1973 ที่บาร์เซโลนา ประเทศสเปน แอตมาจากครอบครัวที่มีชื่อเสียงในบาร์เซโลนาซึ่งมีส่วนเกี่ยวข้องกับเรื่องอื้อฉาวทางการเงินใน ค.ศ. 1992 ซึ่งทำให้พ่อและพี่/น้องชายของเธอต้องติดคุก เธอเข้าเรียนที่มหาวิทยาลัยบาร์เซโลนาและทำงานในบริษัทโรงแรมสเปนชื่อ Hotel de la Villa Olímpica S.A. ภายหลังเธอทำงานเป็นเลขานุการฝ่ายบริหารที่บาร์เซโลนาใน ค.ศ. 1998 ถึง 2000 และเข้าเรียนในระดับปริญญาโทที่ ESADE ในตอนที่เกิดวินาศกรรม 11 กันยายนเมื่อ ค.ศ. 2001

**เครือข่ายของผู้รอดชีวิตเวิลด์เทรดเซ็นเตอร์**

**ข้ออ้างที่ถูกโต้แย้ง**

**ผลที่ตามมา**
หลังการหลอกหลวงของแอตถูกเปิดโปง เธอปฏิเสธการสัมภาษณ์เพิ่มเติมทั้งหมดและออกจากนิวยอร์กทันที ในเดือนกุมภาพันธ์ ค.ศ. 2008 อีเมลที่ไม่ระบุชื่อถูกส่งจากบัญชีในสเปนถึงสมาชิกของเครือข่ายผู้รอดชีวิตเวิลด์เทรดเซ็นเตอร์ โดยอ้างว่าแอตเสียชีวิตจากการฆ่าตัวตาย ข้ออ้างนี้กลับกลายเป็นเรื่องโกหกอีกชิ้น ใน ค.ศ. 2012 หนังสือและภาพยนตร์สารคดีที่มีชื่อว่า The Woman Who Wasn't There เล่าเรื่องราวของแอดจากภายในเครือข่ายผู้รอดชีวิตเวิลด์เทรดเซ็นเตอร์ โดยใช้การสัมภาษณ์แอดและสมาชิกของเครือข่ายก่อนและหลังการหลอกลวงของเธอถูกเปิดเผย ทั้งหนังสือและภาพยนตร์ระบุว่ามีผู้พบเห็นแอดกับแม่ของเธอในนิวยอร์กเมื่อวันที่ 14 กันยายน ค.ศ. 2011 เธอถูกพบเห็นโดย Angelo J. Guglielmo Jr. ผู้กำกับภาพยนตร์และผู้ร่วมเขียนหนังสือ ที่เผชิญหน้าเธอต่อหน้ากล้อง
ในเดือนกรกฎาคม ค.ศ. 2012 แอตถูกไล่ออกจากตำแหน่งใน Inter Partner Assistance บริษัทประกันภัยที่บาร์เซโลนา เมื่อนายจ้างของเธอพบกลอุบายของเธอที่นิวยอร์ก
ใน ค.ศ. 2021 เธอเปิดบริษัทรับปรับปรุงซ่อมแซมที่บาร์เซโลนา

**อ้างอิง**


**แหล่งข้อมูลอื่น**
  The Amazing, Untrue Story of a Sept. 11 Survivor

หมวดหมู่:ผู้แอบอ้าง
หมวดหมู่:บุคคลที่เกี่ยวข้องกับวินาศกรรม 11 กันยายน
หมวดหมู่:เรื่องหลอกลวงในประเทศสหรัฐ
หมวดหมู่:เรื่องหลอกลวงในประเทศสเปน
หมวดหมู่:บุคคลจากแคว้นกาตาลุญญส
หมวดหมู่:บุคคลจากบาร์เซโลนา
หมวดหมู่:ศิษย์จากมหาวิทยาลัยบาร์เซโลนา
หมวดหมู่:ศิษย์ ESADE
ไดร์ฟ (สตูดิโอ)

บริษัท ไดร์ฟ จำกัด (Drive Co., Ltd. 株式会社ドライブ )  เป็นสตูดิโอแอนิเมชันและดนตรีสัญชาติญี่ปุ่นที่มีสำนักงานใหญ่อยู่ที่ ซูงินามิ, โตเกียว

**ผลงาน**

**ซีรีส์โทรทัศน์**

**แอนิเมชันต้นฉบับจากเน็ต**

**อ้างอิง**

**แหล่งข้อมูลอื่น**
  ja- 15371
หมวดหมู่:ไดร์ฟ (สตูดิโอ)
หมวดหมู่:เขตซูงินามิ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บทความที่มีข้อความภาษาญี่ปุ่น
ชาถั่วเหลืองดำ

ชาถั่วเหลืองดำชนิดซอง
ชาถั่วเหลืองดำ (kuromame cha) เป็นชาชนิดหนึ่งที่ทำจากถั่วเหลืองดำ
ถั่วเหลืองดำไม่มีกาเฟอีนโดยธรรมชาติ ดังนั้นชาถั่วเหลืองดำจึงเป็นชาที่ไม่มีคาเฟอีน
การทำเป็นชายังถือเป็นวิธีหนึ่งในการดื่มถั่วเหลืองดำ และยังทำได้ง่ายเพราะสะดวกมาก
ชาถั่วเหลืองดำนี้ถือกำเนิดขึ้นในปี 1998 โดยฮิโรชิ อินางากิ ประธานรุ่นที่ 2 ของยามาตาเกะ ซึ่งเป็นบริษัทผลิตชาถั่วเหลืองดำเหลืองซึ่งมีสำนักงานใหญ่อยู่ที่เขตโมริยามะเมืองนาโงยะ ยามาตาเกะได้รับสิทธิบัตรสำหรับสารประกอบนี้ในปี 2000

**รสชาติ**
ภาพเปรียบเทียบความโปร่งใส 1. ทางด้านซ้ายเป็นชาถั่วเหลืองดำที่ทำจากถั่วเหลืองดำบด ทางด้านขวาเป็นชาถั่วเหลืองดำที่ทำจากถั่วเหลืองดำที่ไม่ได้บด เพื่อให้เข้าใจง่ายขึ้น จึงติดกระดาษที่เขียน ABCD ไว้ที่ด้านหลังถ้วยเพื่อเปรียบเทียบความโปร่งใส
ชาถั่วเหลืองดำมีลักษณะเด่นที่กลิ่นหอมอันเป็นเอกลักษณ์
ชาถั่วเหลืองดำที่ทำด้วยถั่วเหลืองดำบดหยาบหรือละเอียดมักจะมีลักษณะขุ่นในถ้วยชาและมีรสขมเมื่อเทียบกับชาถั่วเหลืองดำที่ไม่ได้บด ชาถั่วเหลืองดำดิบจะใช้เวลาชงนานกว่าชาถั่วเหลืองดำบด แต่ชาจะใสกว่า ไม่มีรสขม และมีกลิ่นหอมที่เข้มข้นกว่า
ไฟล์:Black_Bean_Tea_Grinding_.jpg|link=ファイル:Black_Bean_Tea_Grinding_.jpg|alt=粉砕された黒豆茶| แบบบด
ไฟล์:Black_Bean_Tea_Round_grain_.JPG|link=ファイル:Black_Bean_Tea_Round_grain_.JPG|alt=粉砕されていない黒豆茶| แบบไม่ได้บด
ภาพเปรียบเทียบความโปร่งใส 2
ไฟล์:Black_Bean_Tea_Grinding_Comparison.jpg|link=ファイル:Black_Bean_Tea_Grinding_Comparison.jpg|alt=粉砕された黒豆茶| ชาถั่วเหลืองดำที่ทำจากถั่วเหลืองดำบด
ไฟล์:Black_Bean_Tea_Round_grain_Comparison_.JPG|link=ファイル:Black_Bean_Tea_Round_grain_Comparison_.JPG|alt=粉砕されていない黒豆茶| ชาถั่วเหลืองดำที่ทำจากถั่วเหลืองดำดิบ

**ชาผสม**
ชาผสมที่มีส่วนประกอบของถั่วเหลืองดำ
แม้ว่าชื่อผลิตภัณฑ์จะเป็น "ชาถั่วเหลืองดำ" แต่ในความเป็นจริงแล้ว อาจเป็นการผสมผสานส่วนผสมต่างๆ เช่น โต๋วต๋ง และ ข้าวบาร์เลย์ โดยถั่วเหลืองดำเป็นเพียงส่วนหนึ่งของส่วนผสมที่ใช้เท่านั้น
“ชาข้าวบาร์เลย์ถั่วเหลืองดำ” คือการผสมผสานระหว่างข้าวบาร์เลย์และถั่วเหลืองดำ โดยถั่วเหลืองดำใช้เป็นหนึ่งในส่วนผสม
เมื่อนำส่วนผสมอื่นมาผสมกัน รสชาติของส่วนผสมอื่นๆ (เช่น ชาข้าวบาร์เลย์) อาจจะเข้มข้นขึ้น

**ส่วนประกอบทางโภชนาการ**
ถั่วเหลืองดำมีชื่อเสียงในเรื่องสารสีแอนโทไซยานิน สารแอนโทไซยานินเป็นโพลีฟีนอลชนิดหนึ่งที่กล่าวกันว่ามีฤทธิ์ทำให้เลือดเจือจาง - ถั่วดำยังได้รับการกล่าวกันว่าดีต่อการควบคุมน้ำหนักและความงาม

**อ้างอิง**
หมวดหมู่:ชาที่ไม่ใช่ชา
หมวดหมู่:ผลิตภัณฑ์จากถั่วเหลือง
รอยรักรอยแค้น

รอยรักรอยแค้น เป็นละครโทรทัศน์เกาหลีใต้ปี 2012 นำแสดงโดยซง จุง-กี, มุน แช-ว็อน และพัก ซี-ย็อน เป็นที่รู้จักในเน็ตฟลิกซ์ในชื่อ Nice Guy
เป็นละครแนวประโลมโลกมืดหม่นเกี่ยวกับการทรยศและจินตนิยม ออกอากาศทางช่องเคบีเอส 2 จำนวน 20 ตอน ตั้งแต่วันที่ 12 กันยายน ถึง 15 พฤศจิกายน ค.ศ. 2012

**เรื่องย่อ**
คัง มารู (ซง จุง-กี) นักศึกษาแพทย์ที่ฉลาดและมีอนาคตไกล หลงรักเพื่อนบ้านที่อายุมากกว่าเล็กน้อยอย่าง ฮัน แจ-ฮี (พัก ซี-ย็อน) ซึ่งเป็นนักข่าวโทรทัศน์ เมื่อแจ-ฮีหมดหวังที่จะหนีจากความยากจน เธอได้พบกับชายคนหนึ่งที่เปลี่ยนแปลงทุกสิ่งทุกอย่าง—ซีอีโอผู้ร่ำรวยซึ่งพาเธอให้รู้จักกับชีวิตที่สุขสบาย ดังนั้น เธอจึงทิ้งมา-รู เลือกเงินมากกว่าความรัก
การทรยศอันโหดร้ายทำให้หัวใจของมา-รูแตกสลาย แต่ก็เปลี่ยนเขาให้เป็นคนใหม่โดยสิ้นเชิง ไม่กี่ปีต่อมา มารูที่ตอนนี้อายุ 30 ปีแล้ว ทำงานเป็นบาร์เทนเดอร์และจิ๊กโกโล่ ไม่ใช่ “คนดี” อีกต่อไป จากนั้นเขาก็ได้พบกับซอ อึน-กี (มุน แช-ว็อน) ทายาทสาวตระกูลแชโบลที่ได้รับการดูแลเป็นอย่างดีเพื่อเข้ามาบริหารกลุ่มบริษัทของพ่อเธอ อึน-กี เป็นคนเย็นชาและคำนวณเก่ง มีไหวพริบทางธุรกิจ และได้รับการเลี้ยงดูจากพ่อของเธอไม่ให้แสดงอารมณ์กับใคร
มา-รูตัดสินใจแก้แค้น แจ-ฮี แฟนเก่าของเขาหลังจากที่ คัง โช-โก (อี ยู-บี) น้องสาวของเขาถูกนำตัวส่งโรงพยาบาลอย่างเร่งด่วนเพราะแจ-ฮี โดยเขาใช้อึน-กีเป็นหมากในการแก้แค้นแจ-ฮี ขณะที่มา-รูเริ่มรักอึน-กี เธอก็รู้สาเหตุที่แท้จริงว่าทำไมเขาถึงเข้าหาเธอ แล้วทั้งคู่ก็เลิกกัน แต่อุบัติเหตุทางรถยนต์ทำให้อึน-กีสูญเสียความทรงจำ และเธอก็กลับเข้ามาในชีวิตของมา-รูอีกครั้ง

**อ้างอิง**
หมวดหมู่:ละครโทรทัศน์เกาหลีใต้ในปี พ.ศ. 2555
หมวดหมู่:ละครโทรทัศน์ช่องเคบีเอส
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวประโลมโลกเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
ประเทศมอนเตเนโกรในการประกวดเพลงยูโรวิชัน

ประเทศมอนเตเนโกรได้เข้าร่วมการประกวดเพลงยูโรวิชันทั้งหมด 24 ครั้ง โดยเข้าร่วมครั้งแรกในการประกวดปี 2007 และมีองค์การแพร่สัญญาณวิทยุและโทรทัศน์แห่งมอนเตเนโกร (อาร์ทีซีจี) เป็นสถานีโทรทัศน์ประจำชาติที่เข้าร่วม
ก่อนการได้รับเอกราช สาธารณรัฐสังคมนิยมมอนเตเนโกรได้เข้าร่วมการประกวดเพลงยูโรวิชันในชื่อยูโกสลาเวีย (ทั้งในฐานะสหพันธ์สาธารณรัฐสังคมนิยมยูโกสลาเวีย ระหว่างปี 1961 ถึง 1991 และในฐานะสหพันธ์สาธารณรัฐยูโกสลาเวีย ในปี 1992) และในฐานะสาธารณรัฐมอนเตเนโกรในชื่อเซอร์เบียและมอนเตเนโกร (ระหว่างปี 2004 ถึง 2006) อาร์ทีซีจี หรือเดิม ราดิโอ-เตเลวิซิยาติตอกราด (อือเรเตเต) ได้คัเลือกตัวแทนสำหรับยูโกสลาเวียในการประกวดปี 1983 และ 1984 และสำหรับเซอร์เบียและมอนเตเนโกรในการประกวดปี 2005

**การเข้าร่วม**
องค์การแพร่สัญญาณวิทยุและโทรทัศน์แห่งมอนเตเนโกร (อาร์ทีซีจี) เป็นสมาชิกสามัญของสหภาพการแพร่สัญญาณวิทยุและโทรทัศน์แห่งยุโรป (อีบียู) ตั้งแต่วันที่ 1 มกราคม ค.ศ. 1993 จึงมีสิทธิ์เข้าร่วมการประกวดเพลงยูโรวิชัน โดยได้เข้าร่วมการประกวดตั้งแต่การประกวดครั้งแรกในปี 2007
ก่อนที่ประเทศจะได้รับเอกราชในวันที่ 3 มิถุนายน ค.ศ. 2006 ผลงานจากมอนเตเนโกรจะเข้าร่วมการประกวดในฐานะส่วนหนึ่งของยูโกสลาเวีย และต่อมาคือเซอร์เบียและมอนเตเนโกร การแข่งขันในฐานะยูโกสลาเวีย ผลงานจากสาธารณรัฐสังคมนิยมมอนเตเนโกรได้รับอันดับที่สี่ในการประกวดปี 1983 และได้อันดับที่ 18 ในปี 1984 และในฐานะส่วนหนึ่งของเซอร์เบียและมอนเตเนโกร ผลงานจากสาธารณรัฐมอนเตเนโกรได้รับอันดับที่เจ็ดในการประกวดปี 2005 

**ดูเพิ่ม**
ประเทศมอนเตเนโกรในการประกวดเพลงจูเนียร์ยูโรวิชัน
*ประเทศเซอร์เบียและมอนเตเนโกรในการประกวดเพลงยูโรวิชัน
*ประเทศยูโกสลาเวียในการประกวดเพลงยูโรวิชัน

**อ้างอิง**
หมวดหมู่:ประเทศมอนเตเนโกรในการประกวดเพลงยูโรวิชัน
หมวดหมู่:ประเทศในการประกวดเพลงยูโรวิชัน
เต่านาโคราช

เต่านาโคราช (Khorat snail-eating turtle; ชื่อวิทยาศาสตร์: Malayemys khoratensis) เป็นชนิดของเต่าในวงศ์ Geoemydidae ซึ่งเป็นเต่าน้ำจืดจากที่ราบสูงโคราช ในประเทศไทย (จึงเป็นที่มาของชื่อ) แต่ถูกพบครั้งแรกที่จังหวัดอุดรธานี ประเทศไทย
พบมากในลุ่มแม่น้ำชีและตอนบนของลุ่มแม่น้ำมูลจนถึงแม่น้ำโขง

**เชิงอรรถและอ้างอิง**
หมวดหมู่:วงศ์เต่านา
ฉบับร่าง:ก๊วนคานทองกับแก๊งพ่อปลาไหล

ก๊วนคานทองกับแก๊งพ่อปลาไหล (Spinsters vs Casanovas) เป็นละครโทรทัศน์ไทยแนวโรแมนติก-คอมเมดี้ สร้างจากเค้าโครงเรื่องโดย วัตตรา เขียนบทโทรทัศน์โดย ต้นรัก กำกับการแสดงโดย อดุลย์ บุญบุตร นำแสดงโดย พรชิตา ณ สงขลา, รินลณี ศรีเพ็ญ, สุนิสา เจทท์, วิทยา วสุไกรไพศาล, ทฤษฎี สหวงษ์ และ ธีรเดช เมธาวรายุทธ ออกอากาศทางสถานีวิทยุโทรทัศน์ไทยทีวีสีช่อง 3 ช่วงปี พ.ศ. 2557 ต่อมามีการสร้างเป็นละครเวทีภายใต้ชื่อ ก๊วนคานทอง Love Game The Musical ในช่วงปี พ.ศ. 2559

**โครงเรื่อง**

**ละครโทรทัศน์**

**รายนามนักแสดง**

**การผลิต**

**เพลงประกอบละคร**

**ละครเวที**

**รายนามนักแสดง**
 แคทรียา อิงลิช- ชาตโยดม หิรัณยัษฐิติ- พิจิกา จิตตะปุตตะ- อาณัตพล ศิริชุมแสง- พุทธิดา ศิระฉายา- เขมวัฒน์ เริงธรรม- นีรนุช ปัทมสูต- วิยะดา โกมารกุล ณ นคร- ศรัทธา ศรัทธาทิพย์- กานดา วิทยานุภาพยืนยง- จักรพันธ์ ตัณฑะสุวรรณะ

**ทีมงาน**

**รายชื่อบทเพลงประกอบละครเวที**

**อ้างอิง**

**แหล่งข้อมูลอื่น**
 https://www.thaiticketmajor.com/performance/love-game-the-musical-2016.html- https://ch3plus.com/drama/1348
ตะพาบนูเบีย

ตะพาบนูเบีย (อังกฤษ: Nubian flapshell turtle หรือ Nubian soft-shelled turtle; ชื่อวิทยาศาสตร์: Cyclanorbis elegans) เป็นหนึ่งในสองชนิดของตะพาบ ในสกุล Cyclanorbis ของวงศ์ Trionychidae โดยมีอาณาเขตตั้งแต่แอฟริกาตะวันตกไปทางตะวันออกผ่านแอฟริกากลางไปจนถึงประเทศซูดานใต้ แม้ว่าในปัจจุบันจะสูญพันธุ์ไปจากพื้นที่ส่วนใหญ่แล้ว

**การกระจายพันธุ์**
ในอดีตพบ Cyclanorbis elegans ในขอบเขตที่กว้างตั้งแต่แอฟริกาตะวันตก (ประเทศเบนิน ประเทศกานา ประเทศไนจีเรีย และประเทศโตโก) ไปทางตะวันออกผ่านสาธารณรัฐแอฟริกากลาง ประเทศชาด ประเทศเอธิโอเปีย และประเทศซูดาน ในปี ค.ศ. 2017 ศาสตราจารย์ Luca Luiselli และคณะ ได้ค้นพบประชากรกลุ่มเดียวในพื้นที่ชุ่มน้ำไวท์ไนล์ ในประเทศซูดานใต้ การค้นพบนี้ได้รับการเผยแพร่ในเอกสารปี ค.ศ. 2019 และในปี ค.ศ. 2021 พบประชากรอีกกลุ่มหนึ่งตามพื้นที่ชุ่มน้ำเดียวกัน แต่อยู่ทางตอนเหนือของประเทศยูกันดา (ใกล้ชายแดนประเทศซูดานใต้) ซึ่งไม่เคยมีการบันทึกชนิดนี้ในพื้นที่นี้มาก่อน
ในฐานข้อมูลความหลากหลายทางชีวภาพ iNaturalist ได้มีการบันทึกการพบเห็น "ระดับการวิจัย" หลายครั้ง โดยมีหลักฐานภาพถ่ายที่ชัดเจนและพิกัด GPS ของ C. elegans ระหว่างเดือนเมษายน ค.ศ. 2022 ถึงพฤษภาคม ค.ศ. 2024 การสังเกตส่วนใหญ่เกิดขึ้นในและรอบ ๆ ซาลามัต ประเทศชาด ในขณะที่บางส่วนปรากฏในกอนจาตะวันตก ประเทศกานา และตองเกยแต (Tanguiéta) ประเทศเบนิน

**ลักษณะ**
ตะพาบนูเบียสามารถยาวได้ถึง 70 ซม. (27.5 นิ้ว)

**การอนุรักษ์**
ถิ่นอาศัยของตะพาบนูเบียมักตั้งอยู่ในพื้นที่ที่มีความขัดแย้งทางการเมืองและมีความวุ่นวาย ซึ่งส่งผลให้ถิ่นอาศัยสูญเสียไปเนื่องจากสถานการณ์ต่าง ๆ ที่เกี่ยวข้องกับการสู้รบในพื้นที่ทุ่นระเบิด และความต้องการน้ำที่มากขึ้นของกองกำลังติดอาวุธและพลเรือนในพื้นที่ นอกจากนี้ โดยเฉพาะในช่วงสงคราม เต่าอาจถูกล่าเพื่อเอาเป็นเนื้อสัตว์ป่า (Bushmeat) เป็นที่ทราบกันดีว่าชาวจีนในแอฟริกาบางกลุ่มจะเสนอเงินจำนวนมากให้กับชาวประมงที่ยากจนเพื่อแลกกับการจับตะพาบเหล่านี้ เนื่องจากตะพาบเหล่านี้มีค่าทั้งในแง่ของอาหารและยาแผนจีน ตะพาบที่จับได้บางส่วนจะถูกส่งต่อไปยังเอเชียเพื่อให้มี "ความสดใหม่" ชาวประมงบารี ในประเทศซูดานใต้มีภูมิปัญญาเกี่ยวกับตะพาบนูเบีย ซึ่งรวมถึงประวัติศาสตร์ธรรมชาติ วิถีชีวิตและรูปแบบการสืบพันธุ์ และสถานที่ทำรัง ซึ่งอาจเป็นประโยชน์ในความพยายามอนุรักษ์ชนิดนี้ในอนาคต

**เชิงอรรถและอ้างอิง**

**แหล่งข้อมูลอื่น**
 Cyclanorbis elegans- Cyclanorbis elegans
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์เลื้อยคลาน
รายชื่อนัดชิงชนะเลิศเอเชียนคัพวินเนอร์สคัพ

เอเชียนคัพวินเนอร์สคัพ เป็นอดีตการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) โดยแข่งขันกันระหว่างผู้ชนะเลิศฟุตบอลชิงถ้วยในแต่ละประเทศ นัดชิงชนะเลิศในการแข่งขันสี่ครั้งแรกจะแข่งขันแบบสองนัด หลังจากนั้น นัดชิงชนะเลิศจะแข่งขันแบบนัดเดียว โดยหนึ่งในสองทีมที่เข้าชิงชนะเลิศจะเป็นเจ้าภาพ หรือในประเทศที่เป็นกลาง เปร์เซโปลิสจากอิหร่าน เป็นผู้ชนะเลิศการแข่งขันที่จัดขึ้นครั้งแรกใน ค.ศ. 1991 โดยชนะอัลมุฮาร์รักจากบาห์เรนด้วยผลประตูรวม 1–0 จากการแข่งขันสองนัด การแข่งขันยกเลิกใน ค.ศ. 2002 อัลฮิลาลจากซาอุดีอาระเบีย เป็นสโมสรสุดท้ายที่ชนะเลิศ หลังชนะช็อนบุกฮุนไดมอเตอส์ผลประตูรวม  2–1
สโมสรที่ประสบความสำเร็จมากที่สุดในรายการนี้คือ อัลฮิลาลจากซาอุดีอาระเบีย และโยโกฮามะ เอ็ฟ มารินอสจากญี่ปุ่น โดยชนะเลิศสโมสรละสองสมัย สโมสรจากซาอุดีอาระเบียประสบความสำเร็จมากที่สุด โดยชนะเลิศหกสมัย มากกว่าประเทศอื่น

**รายชื่อนัดชิงชนะเลิศ**
 คอลัมน์ "ฤดูกาล" หมายถึงฤดูกาลที่การแข่งขันจัดขึ้น และวิกิลิงก์ไปยังบทความที่เกี่ยวข้องกับฤดูกาลดังกล่าว- การแข่งขันนัดชิงชนะเลิศแบบสองนัดจะแสดงตามลำดับที่เล่น

**ผลงาน**

**แบ่งตามสโมสร**
1 รวมนิสสัน  
2 โยโกฮามะ ฟลูเกลส์ รวมเข้ากับ โยโกฮามะ มารินอส เป็น โยโกฮามะ เอ็ฟ มารินอส ใน ค.ศ. 1999

**แบ่งตามชาติ**

**ดูเพิ่มเติม**
 รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท

**อ้างอิง**

**แหล่งข้อมูลอื่น**
  RSSSF – Asian Cup Winners Cup

เอเชียนคัพวินเนอร์สคัพ นัดชิงชนะเลิศ
กฎหมายสัญชาติไทย

กฎหมายสัญชาติไทย พระราชบัญญัติสัญชาติฉบับแรกของประเทศไทยประกาศใช้ในปี พ.ศ. 2456 ในรัชสมัยพระบาทสมเด็จพระมงกุฎเกล้าเจ้าอยู่หัว พระราชบัญญัติสัญชาติฉบับใหม่ประกาศใช้ในปี พ.ศ. 2508 ในรัฐบาลจอมพลถนอม กิตติขจร แทนที่ พระราชบัญญัติสัญชาติ พ.ศ. 2495 ที่ประกาศใช้ในรัฐบาลจอมพลแปลก พิบูลสงคราม

**สิทธิโดยสายโลหิต**
สิทธิโดยสายโลหิตเป็นวิธีการหลักในการได้รับสัญชาติไทย บุคคลใดซึ่งเป็นบุตรของมารดาหรือบิดาซึ่งมีสัญชาติไทย ย่อมเป็นผู้มีสัญชาติไทยโดยกำเนิดตามมาตรา 7 แห่งพระราชบัญญัติสัญชาติ
การสืบสายโลหิตฝ่ายพ่อต้องอาศัยการส่งข้อมูลไปยังหน่วยงานที่เกี่ยวข้องเพื่อยืนยันว่าเป็นลูกที่ถูกต้องตามกฎหมายหรือไม่ หรือการทดสอบดีเอ็นเอเพื่อพิสูจน์ความสัมพันธ์ทางชีววิทยา

**สิทธิโดยแผ่นดิน**
พระราชบัญญัติสัญชาติ พ.ศ. 2456 และพระราชบัญญัติหลังจากนั้นส่วนใหญ่ได้รวมหลักการของสิทธิโดยแผ่นดินไว้ด้วย แม้ว่าในบางครั้งจะมีข้อจำกัดต่าง ๆ ก็ตาม พระราชบัญญัติสัญชาติ พ.ศ. 2495 ได้ยกเลิกบทบัญญัติเรื่องสิทธิโดยแผ่นดินในพระราชบัญญัติสัญชาติ พ.ศ. 2456 เพื่อตอบสนองต่อความกังวลเกี่ยวกับการผสมผสานเชื้อชาติกับบุตรหลานของผู้อพยพชาวจีน แต่สิทธิโดยแผ่นดินก็ได้รับการฟื้นคืนกลับมาในพระราชบัญญัติสัญชาติ (ฉบับที่ 3) พ.ศ. 2499 ในปี พ.ศ. 2515 เนื่องด้วยมีการลักลอบเข้าเมืองอย่างผิดกฎหมายและเกิดความกังวลเรื่องคอมมิวนิสต์ในพื้นที่ชายแดน จอมพลถนอม กิตติขจร ในฐานะหัวหน้าคณะปฏิวัติ จึงออกประกาศของคณะปฏิวัติฉบับที่ 337 เพิกถอนสัญชาติไทยแก่บุคคลซึ่งเกิดในราชอาณาจักรไทยโดยบิดาเป็นคนต่างด้าวหรือมารดาเป็นคนต่างด้าวแต่ไม่ปรากฏบิดาที่ชอบด้วยกฎหมาย เรื่องนี้ก่อให้เกิดความยากลำบากแก่ชาวเขาในพื้นที่ชายแดนที่ไม่ได้ลงทะเบียนในสำมะโนประชากรปี พ.ศ. 2499 เพราะไม่มีทางพิสูจน์ได้ว่าพ่อแม่เป็นคนไทย ไม่ใช่เข้ามาในประเทศในฐานะผู้ลี้ภัย
มาตรา 23 แห่งพระราชบัญญัติสัญชาติ (ฉบับที่ 4) พ.ศ. 2551 ให้คืนสัญชาติแก่ผู้ถูกเพิกถอนสัญชาติตามประกาศของคณะปฏิวัติ ฉบับที่ 337 ลงวันที่ 13 ธันวาคม พ.ศ. 2515 และให้บุคคลที่เกิดในประเทศไทยก่อนพระราชบัญญัติสัญชาติ (ฉบับที่ 2) พ.ศ. 2535 ใช้บังคับ สามารถยื่นคำร้องขอสัญชาติไทยใหม่ได้ อย่างไรก็ตาม ผู้ลงทะเบียนได้รายงานถึงความยากลำบากในการขอให้เจ้าหน้าที่รัฐดำเนินการลงทะเบียน ภายหลังจากพระราชบัญญัตินี้มีผลใช้บังคับ บุคคลแรกที่ได้รับสัญชาติตามมาตรา 23 คือฟองจันทร์ สุขเสน่ห์ บุตรของมิชชันนารีชาวอเมริกันที่สอนชาวมลาบรีหรือเผ่าตองเหลือง ซึ่งเกิดในจังหวัดเชียงใหม่

**หมายเหตุ**

**อ้างอิง**
isbn=9781934043745
*isbn=9780801443930
*access-date=2013-01-23
*url=https://archive.org/details/ethnicchineseass0000unse
*access-date=2013-01-23
*publisher=refworld.org

**อ่านเพิ่มเติม**
url-status=dead
*url-status=dead
สัญชาติ
สัญชาติ
ตะพาบเซเนกัล

ตะพาบเซเนกัล (Senegal flapshell turtle; ชื่อวิทยาศาสตร์: Cyclanorbis senegalensis) เป็นชนิดของเต่าในวงศ์ย่อย Cyclanorbinae ของวงศ์ Trionychidae เต่าชนิดนี้เป็นหนึ่งในสองชนิดของตะพาบในสกุล Cyclanorbis ซึ่งเป็นสิ่งมีชีวิตเฉพาะถิ่นในทวีปแอฟริกา

**ขอบเขตทางภูมิศาสตร์**
C. senegalensis พบได้ในประเทศเบนิน ประเทศบูร์กินาฟาโซ ประเทศชาด ประเทศแคเมอรูน สาธารณรัฐแอฟริกากลาง ประเทศเอธิโอเปีย ประเทศโกตดิวัวร์ ประเทศแกมเบีย ประเทศกานา ประเทศกินี-บิสเซา ประเทศไลบีเรีย ประเทศมาลี ประเทศไนเจอร์ ประเทศไนจีเรีย ประเทศเซเนกัล ประเทศเซียร์ราลีโอน ประเทศซูดานใต้ ประเทศซูดาน และประเทศโตโก

**ที่อยู่อาศัย**
แหล่งที่อยู่ตามธรรมชาติที่ต้องการของ C. senegalensis คือพื้นที่ชุ่มน้ำจืดและสะวันนาCyclanorbis senegalensis

**ลักษณะ**
C. senegalensis อาจมีความยาวกระดองในแนวตรงยาวได้ถึง 35 ซม. (14 นิ้ว)
หัวมีสีมะกอก และมีจุดสีขาวจำนวนมาก กระดองหลังเป็นสีเขียวมะกอก มีลักษณะสม่ำเสมอ หรือมีจุดสีเข้มเล็ก ๆ ลูกเต่าจะมีปุ่มเล็ก ๆ เรียงเป็นแถวตามยาวบนกระดองหลัง กระดองท้องมีสีเหลืองอมน้ำตาล ผิวด้านที่เป็นแผ่นกระดองของกระดองท้องมีลักษณะเป็นเม็ดละเอียด

**อาหาร**
C. senegalensis ล่าลูกอ๊อด สัตว์สะเทินน้ำสะเทินบกอื่น ๆ และปลา ตัวเต็มวัยขนาดใหญ่ของ C. senegalensis มีขากรรไกรที่แข็งแรงพอที่จะกินหอยน้ำจืดและหอยทากได้

**เชิงอรรถและอ้างอิง**

**อ่านเพิ่มเติม**
 Trape J-F, Trape S, Chirio L (2012). Lézards, crocodiles et tortues d'Afrique occidentale et du Sahara. Paris: IRD Orstom. 503 pp. 978-2709917261. (ในภาษาฝรั่งเศส).

**แหล่งข้อมูลอื่น**
species=senegalensis
หมวดหมู่:สิ่งมีชีวิตที่เกือบอยู่ในข่ายใกล้การสูญพันธุ์
ตะพาบแซมเบซี

ตะพาบแซมเบซี หรือ ตะพาบแซมบีซี (Zambezi flapshell turtle; ชื่อวิทยาศาสตร์: Cycloderma frenatum) เป็นชนิดของตะพาบในวงศ์ Trionychidae ภายในวงศ์นี้ C. frenatum จัดอยู่ในวงศ์ย่อย Cyclanorbinae ในโลกเก่าที่มีขนาดเล็กกว่า

**ขอบเขตทางภูมิศาสตร์**
C. frenatum พบได้ในแอฟริกาตะวันออกเฉียงใต้ ในประเทศมาลาวี ประเทศโมซัมบิก ประเทศแทนซาเนีย ประเทศแซมเบีย แซนซิบาร์ และประเทศซิมบับเว และส่วนใหญ่อยู่ในลุ่มแม่น้ำแซมเบซี

**สถานะการอนุรักษ์**
C. frenatum กำลังหายากเนื่องจากการสูญเสียถิ่นที่อยู่อาศัย
ไฟล์:AspidochelysLivingstoniiFordPlastron.jpg|left|thumb| กระดองท้องมีแผ่นพับขาหลังที่มีลักษณะแปลก

**เชิงอรรถและอ้างอิง**

**อ่านเพิ่มเติม**
 Peters W (1854). "Übersicht der auf seiner Reise nach Mossambique beobachteten Schildkröten ". Bericht über die zur Bekanntmachung geeigneten Verhandlung der Königlich Preuissische Akademie der Wissenschaften zu Berlin 1854: 215–216. (Cycloderma frenatum, new species, p. 216). (ในภาษาเยอรมนีและละติน).
หมวดหมู่:ชนิดใกล้สูญพันธุ์ตามบัญชีแดงไอยูซีเอ็น
การแปลคัมภีร์ไบเบิลเป็นภาษาญี่ปุ่น

ฉบับร่วมแปลใหม่
มีคัมภีร์ไบเบิลฉบับแปลเป็นภาษาญี่ปุ่น 2 ฉบับหลักที่ใช้กันอย่างแพรหลายในปัจจุบัน ได้แก่ คัมภีร์ไบเบิลฉบับร่วมแปลใหม่ (新共同訳聖書) และคัมภีร์ไบเบิลฉบับปรับปรุงใหม่ (新改訳聖書) คัมภีร์ไบเบิลฉบับปรับปรุงใหม่จัดพิมพ์โดยองค์กรเพื่อการแปลคัมภีร์ไบเบิลญี่ปุ่นใหม่ (新日本聖書刊行会) และจัดจำหน่ายโดยสำนักพิมพ์อิโนจิโนโกโตบะ (いのちのことば社) มีจุดมุ่งหมายเพื่อแปลตรงตามตัวอักษรโดยใช้ภาษาญี่ปุ่นสมัยใหม่ ส่วนฉบับร่วมแปลใหม่ตีพิมพ์โดยสมาคมพระคริสตธรรมญี่ปุ่น มีจุดมุ่งหมายเพื่อให้เป็นคัมภีร์ไบเบิลสากลที่ทุกนิกายของศาสนาคริสต์สามารถใช้ร่วมกันได้ และต้องสอดคล้องกับหลักเทววิทยาต่าง ๆ คริสต์ศาสนิกชนนิกายโปรเตสแตนต์สายธรรมอักษรนิยม (Evangelicalism) นิยมใช้คัมภีร์ไบเบิลฉบับปรับปรุงใหม่ ส่วนฉบับร่วมแปลใหม่เป็นฉบับที่นิยมใช้อย่างแพร่หลายมากที่สุด มีการใช้โดยนิกายโรมันคาทอลิก, นิกายสหคริสตจักรแห่งพระคริสต์, นิกายลูเทอแรน และนิกายแองกลิคันหลายสายในประเทศญี่ปุ่น

**พันธกิจของคณะเยสุอิต**
การแปลคัมภีร์ไบเบิลเป็นภาษาญี่ปุ่นเริ่มต้นเมื่อมิชชันนารีคาทอลิก (คิริชิตัง) เข้าประเทศญี่ปุ่นในปี ค.ศ. 1549 ต่อมาในปี ค.ศ. 1613 คณะเยสุอิตตีพิมพ์บางส่วนของภาคพันธสัญญาใหม่ในเกียวโต แม้ว่าไม่มีสำเนาเหลือหลงก็ตาม มีการแปลพระวรสารสำหรับวันอาทิตย์ของปีและส่วนอื่น ๆ ของคัมภีร์ไบเบิล แต่ไม่ทราบแน่ชัดว่ามีการแปลอีกมากน้อยเท่าใด งานแปลคัมภีร์ไบเบิลเหล่านี้สูญหายไปในปัจจุบัน ไม่นานหลังจากนั้น ศาสนาคริสต์ก็ถูกห้ามเผยแผ่ในประเทศญี่ปุ่นและมิชชันนารีก็ถูกเนรเทศ 

**มิชชันนารีของนิกายโปรเตสแตนต์**

**การแปลอื่น ๆ**

**เปรียบเทียบ**

**อ้างอิง**

**แหล่งข้อมูลอื่น**
ดาวน์โหลด- ดาวน์โหลดคัมภีร์ไบเบิลภาษาญี่ปุ่น 日本のバイブル,  ที่ Downloadbibles/Japanese
ออนไลน์- ฉบับดั้งเดิม 文語訳,  ที่ ibibles.net- ฉบับภาษาปาก 口語訳,  ที่ ibibles.net- ฉบับภาษาปาก, ตีพิมพื ค.ษซ 1955,  ที่ Bible.is- ฉบับรวมแปลใหม่,  ที่ Bible.is- ฉบับแปลโลกใหม่,  ที่ JW.ORG- ฉบับแปลคริสตจักรออร์ทอดอกซ์
ญี่ปุ่น
หมวดหมู่:ศาสนาคริสต์ในประเทศญี่ปุ่น
หมวดหมู่:วรรณกรรมญี่ปุ่น
ตุ๊กแกตาแดง

ตุ๊กแกตาแดง หรือ ตุ๊กแกอาจารย์วิโรจน์ (ชื่อวิทยาศาสตร์: Gekko nutaphandi) เป็นชนิดของตุ๊กแกหรือกิ้งก่า ในวงศ์ Gekkonidae ชนิดนี้เป็นสิ่งมีชีวิตเฉพาะถิ่นของประเทศไทย

**ศัพทมูลวิทยา**
ชื่อเฉพาะ nutaphandi เพื่อเป็นเกียรติแก่วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทย (พ.ศ. 2475–2548)

**ขอบเขตทางภูมิศาสตร์**
ตุ๊กแกตาแดงพบในจังหวัดกาญจนบุรี ภาคตะวันตกของประเทศไทย

**ที่อยู่อาศัย**
แหล่งที่อยู่ตามธรรมชาติที่ต้องการของตุ๊กแกตาแดง คือถ้ำหินปูนและป่าโดยรอบ

**ลักษณะ**
ตุ๊กแกตาแดงมีขนาดกลางสำหรับสกุลของมัน โดยมีความยาวจากปลายจมูกถึงรูทวาร (SVL) ที่ 12 ซม. (4.7 นิ้ว) หรือมากกว่านั้น มีปุ่มกระดูกหลังจำนวน 14 แถว รูพรุนส่วนลำตัวมีจำนวน 17–22 และเรียงตัวกันเป็นชุดแบบไม่ต่อเนื่อง ม่านตามีสีแดง

**การสืบพันธุ์**
ตุ๊กแกตาแดงเป็นสัตว์ที่ออกลูกเป็นไข่

**เชิงอรรถและอ้างอิง**

**อ่านเพิ่มเติม**
 Bauer AM, Sumontha M, Pauwels OSG (2008). "A new red-eyed Gekko (Reptilia: Gekkonidae) from Kanchanaburi Province, Thailand". Zootaxa 1750: 32–42. (Gekko nutaphandi, new species).
หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
งูพิษอาจารย์วิโรจน์

งูพิษอาจารย์วิโรจน์ (ชื่อวิทยาศาสตร์: Craspedocephalus wiroti) โดยมีชื่อสามัญในภาษาอังกฤษว่า Wirot's pit viper เป็นงูหางกระดิ่งมีพิษชนิดหนึ่งในวงศ์ Viperidae ชนิดนี้พบเฉพาะในเอเชียตะวันออกเฉียงใต้

**ศัพทมูลวิทยา**
ชื่อเฉพาะ wiroti เป็นการยกย่องนักวิทยาสัตว์เลื้อยคลานและสัตว์สะเทินน้ำสะเทินบกชาวไทยวิโรจน์ นุตพันธุ์ (พ.ศ. 2475–2548)

**ขอบเขตทางภูมิศาสตร์**
C. wiroti พบได้ในคาบสมุทรมาเลเซียและประเทศไทย 

**ที่อยู่อาศัย**
แหล่งที่อยู่ตามธรรมชาติที่ต้องการของ C. wiroti คือป่าที่ระดับความสูงจากระดับน้ำทะเลถึง 1200 ม. (3900 ฟุต)

**พฤติกรรม**
C. wiroti เป็นสัตว์ที่อาศัยบนต้นไม้

**การสืบพันธุ์**
C. wiroti เป็นสัตว์ที่ออกลูกเป็นไข่

**เชิงอรรถและอ้างอิง**

**อ่านเพิ่มเติม**
 Chan-ard T, Parr JWK, Nabhitabhata J (2015). A Field Guide to the Reptiles of Thailand. New York: Oxford University Press. 352 pp. 978-0-19-973649-2 (hardcover), 978-0-19-973650-8 (paperback). (Trimeresurus wiroti, p. 348).- Das I (2012). A Naturalist's Guide to the Snakes of South-East Asia: Malaysia, Singapore, Thailand, Myanmar, Borneo, Sumatra, Java and Bali. Oxford, England: John Beaufoy Publishing. 176 pp. 978-1906780708.- Trutnau L (1981). Schlangen im Terrarium: Haltung, Pflege und Zucht in zwei Bänden. Band 2. Giftschlangen = Snakes in the Terrarium: Keeping, Care and Breeding, in Two Volumes. Volume 2. Venomous Snakes . Stuttgart: Eugen Ulmer Verlag. 200 pp., 63 color plates. 978-3800170524ISBN 978-3800170524. (Trimeresurus wiroti, new species, p. 188). (ในภาษาเยอรมนี).
หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์